**Pakkumuskutse tehnilise konsultandi teenuse tellimiseks**

Tellija: *Korteriühistu nimi*

Tellija esindaja: *Korteriühistu esindaja ees- ja perekonnanimi*

1. Tellimuse üldandmed

Tellija viib ellu korterelamu rekonstrueerimist, mida finantseeritakse osaliselt Ettevõtluse ja Innovatsiooni Sihtasutuse (endise ärinimega Sihtasutus KredEx) korterelamu rekonstrueerimistoetusega. Kohalduva toetuse tingimused on kättesaadavad järgnevast määrusest: <https://www.riigiteataja.ee/akt/108032023013> .

Võttes aluseks eelviidatud toetuse määruse soovib tellija tellida tehnilise konsultandi teenust osutavalt isikult järgneva sisuga teenused (*loetleda võimalikult detailselt teenused, arvestades, et toetuse määruse § 9 lg 1 kohaselt peab tehniline konsultant olema kaasatud vähemalt projekteerimise ostumenetluse ettevalmistusse kuni vastava menetluse lõpuni ning ehitusprojekti koostamise koordineerimisse, välja arvatud kui ehitusprojekt on tellitud enne toetuse määruse jõustumist ning rekonstrueerimistööde ostumenetluse ettevalmistusse kuni vastava ostumenetluse lõpuni. Juhul, kui tellija soovib, et tehniline konsultant osutaks teenust ka ehitustööde teostamise ja näiteks väljamaksetaotluse esitamise ajal, tuleb see käesolevas pakkumuskutses kirjutada eraldi punktidena, eelnev kaldkirjas osa kustutada):*

**Tellitava tehnilise konsultandi teenuse sisu (täpsustada igal real, kas seda tellitakse käesoleva pakkumuskutse alusel või mitte):**

|  |  |  |
| --- | --- | --- |
|  | JAH / EI | Märkused |
| Projekteerimishanke läbiviimine |  |  |
| Projekteerimistööde koordineerimine |  |  |
| Ehitusteatise taotlemine (sh vajalike kooskõlastuste korraldamine) |  |  |
| Rekonstrueerimistoetuse taotluse esitamine |  |  |
| Projekteerimis-ehitushanke läbiviimine |  | Projekteerimis- ja ehitustööd tellitakse ühe hankena. |
| Ehitushanke läbiviimine (sh ehitustööde lepingu ettevalmistamine) |  |  |
| KÜ esindamine ehitustööde käigus (sh ehitustööde koosolekutel osalemine) |  |  |
| Kontrolli teostamine ehitustööde lepingu täitmise osas |  |  |
| Kontrolli teostamine ehitustööde läbiviija vajalike pädevuste, kindlustuste ja garantiide osas |  |  |
| KÜ nõustamine ehitustööde vastuvõtmise osas |  |  |
| Ehitustööde teostaja aktide ja arvete kontroll |  |  |
| Toetuse väljamaksetaotluste esitamine |  |  |
| Garantiiperioodi ülevaatuste teostamine |  |  |
|  |  |  |

Teenuse osutamise eeldatav aeg on alates tehnilise konsultandi teenuse lepingu sõlmimisest kuni ***märkida tähtaeg kuupäeva või kalendrikuu täpsusega.***

1. Nõuded tehnilise konsultandi pädevusele

Tehnilise konsultandina tellijale teenust osutav isik peab, lähtudes määruse § 8 lõikest 1, omama pädevust järgnevates valdkondades: toetuse määruse tingimused; e-toetuse keskkonna kasutamine; ehitisregistri kasutamine; toetuse saaja ostumenetluse läbiviimine riigihangete registris; korteriühistu juhtimise põhialused. Tagamaks eelnimetatud pädevuste olemasolu, peab tehnilise konsultandi teenust osutav isik olema läbinud vastavasisulise koolituse või koolitused, mille läbimist tuleb tõendada tellijale pakkumuse esitamisel vastava tõendiga (vt käesoleva pakkumuskutse peatükk „Nõuded pakkumuse esitamisele“).

Tehnilise konsultandi teenust osutav isik peab lisaks eeltoodule vastama vähemalt ühele määruse § 8 lõikes 2 nimetatud nõuetest. Juhul, kui tehnilise konsultandi nõudele vastavus on tuvastatav avalikust registrist (nt Kutsekoja lehelt kutseregistrist), tuleb sellisele avalikult kontrollitavale registrikandele pakkumuses viidata. Kui nõudele vastavus ei ole avalikust registrist kontrollitav, tuleb lisada pakkumuse juurde tõend, mis tõendab eelnimetatutest vähemalt ühele nõudele vastavust.

Tehnilise konsultandi teenust osutav isik peab olema tellijale teenuse osutamisel sõltumatu, tal ei tohi olla majanduslikke huvisid ettevõtjate suhtes, kellelt võetakse tellija korterelamu rekonstrueerimisega seotud hinnapakkumusi, sh projekteerimise ja omanikujärelevalve hinnapakkumusi. Eeltoodud nõuet tehnilise konsultandi teenuse sõltumatusele seoses omanikujärelevalvega ei kohaldata üksnes juhul, kui tehniline konsultant osutab ka omanikujärelevalve teenust.

Tellijale pakkumuse esitamisega loetakse ühtlasi antuks tehnilise konsultandi teenust osutava isiku kinnitus, et ta on oma tegevuses sõltumatu.

1. Parima pakkuja väljaselgitamine ja nõuded pakkumuse esitamisele

Edukaks osutub pakkumus, milles toodud tehnilise konsultandi teenuse, mis hõlmab kogu käesoleva pakkumuskutse punktis 1 nimetatud ajaperioodi, maksumus on madalaim.

Pakkumus tuleb esitada kirjalikus vormis, s.t see peab olema allkirjastatud teenust osutava isiku poolt. **Pakkumus tuleb esitada hiljemalt (jätta pakkumuste esitamiseks minimaalselt 5 tööpäeva) *päev.kuu.aasta* kell: *kellaaeg* e-posti aadressile: *märkida.***

Pakkumuses peab kajastuma vähemalt järgnev informatsioon: Teenust osutava isiku andmed, teenust osutava isiku pädevuse kirjeldus, asjakohasel juhul viide Kutsekoja kutseregistri andmetele, teenuse kogumaksumus ja vajadusel ühe töötunni maksumus.

Allkirjastatud pakkumusega koos tuleb tellijale esitada tõend käesoleva pakkumuskutse punktis 2 (märgitud ka toetuse määruse § 8 lg 1 p-des 1-5) nimetatud valdkondade pädevuse kohta. Vastavaks tõendiks on üldjuhul vastavasisulise koolituse, milles on käsitletud kõiki eelmises lauses viidatud teemasid, läbimise tõend. Pakkujal on õigus tõendada oma pädevust ka muu samaväärse tõendiga. Vastava tõendi võib lisada pakkumusega ühte digikonteinerisse. Juhul, kui pakkujal on vajalik tõendada oma vastavust vähemalt ühele § 8 lõikes 2 nimetatud nõuetest, kuna vastava nõude täitmine ei ole kontrollitav avalikest registritest (näiteks Kutsekoja kutseregistrist), tuleb vastav tõend esitada koos pakkumusega, lisades selle pakkumuse juurde (võib lisada pakkumuse ja pädevust tõendava dokumendiga ühte digikonteinerisse).

**Hilinenult esitatud pakkumusi ei aktsepteerita ning tellija ei hinda neid.**

(allkirjastatud digitaalselt)

*Tellija esindaja ees- ja perekonnanimi*

*Esindamise alus (nt KÜ juhatuse liige)*